Елена Ристеска - Википедија

# Елена Ристеска

### Од Википедија, слободна енциклопедија

Елена Ристеска

Елена Ристеска е македонска пејачка и текстописец. Родена е на 27 април 1986 во Скопје. Претставник е на Република Македонија на изборот на песна за Евровизија за 2006 со песната „Нинанајна“ на Дарко Димитров и Раде Врчаковски.

## [уреди] Биографија

Елена своите први чекори во музиката ги прави во раните школски денови. Подоцна се приклучува кон КУД „Кочо Рацин“ каде е член на хорот и одделот за народни ора и танци. Со ова културно уметничко друштво гостува во неколку европски земји, притоа навлегувајќи сè подлабоко во музиката.

Освен музиката, Елена е талентирана и за цртање. Таа нејзина дарба ѝ има донесено неколку локални и меѓународни награди.

Во декември 2002 Елена се приклучува кон музичкото натпреварување „Плеј - потрага по ѕвезда“ организирано од „М2 продукција“. Успева да влезе во финалето на оваа манифестација и победува пеејќи ја песната „Она другото“.

Во 2003 година излегува нејзиниот деби албум насловен како „Ден и ноќ“. На албумот се поместени 9 песни, вклучувајќи го тука и нејзиниот прв голем хит - „Она другото“.

На 4 март 2006 Елена Ристеска победува на македонскиот „Избор на песна за Евровизија“ со песната „Нинанајна“. Со извојуваната победа таа го добива правото да ја претставува Република Македонија на финалниот избор на „Евросонг 2006“ во Атина, Грција. Во Атина успева да биде една од десетте изведувачи во полуфиналето (18 март 2006) кои обезбедуаваат пласман на финалната манифестација. Во финалето одржано на 20 март 2006 Елена добива 56 поени и го освојува 12-то место.

## [уреди] Тривијални податоци

- Висока е 164 см.
- Смета дека интернет е „најпаметна работа, милион информации бесплатно“.
- Омилена глумица ѝ е Анџелина Џоли, но за најсекси ТВ лице ја смета Памела Андерсон.
- Омилен пијалок ѝ е бело топло чоколадо, а омилени јадења зелена салата, риба и помфрит, руска салата и овошна салата.
- Сака: петки, парфеми, ситни но значајни работи, музика, искреност и верност. Несака: дволичност, иронија, сирење, лекар, заболекар, пазар и зима.
- Нејзино животно мото е: „Самодовербата, желбата, упорноста, точноста и трпеливоста се најважни работи кои водат до исполнување на целта“.

## [уреди] Надворешни врски

- Елена Ристеска Fan
- Официјален веб-сајт на Елена Ристеска
- Елена Ристеска онлајн - Веб сајт посветен на Елена Ристеска (на англиски јазик)
- Веб-сајт на Елена Ристеска
- Лична карта на Елена Ристеска на Музика.нет.мк
- Елена на Википедија на англиски
- Повеќе информации за Елена Ристеска на веб, под итно!
- Елена на Википедија (М2, кај сте?)

Оваа статија поврзана со лична биографија е никулец. Може да помогнете со нејзиното проширување.
Преземено од "http://mk.wikipedia.org../../../%D0%B5/%D0%BB/%D0%B5/%D0%95%D0%BB%D0%B5%D0%BD%D0%B0_%D0%A0%D0%B8%D1%81%D1%82%D0%B5%D1%81%D0%BA%D0%B0_aa1a.html"

Категории: Биографски никулци | Македонски музичари

##### Views

- Статија
- Разговор
- Тековна верзија

##### Пребарај

##### Други јазици

- Български
- Dansk
- Deutsch
- English
- Suomi
- Nederlands
- Polski
- Română
- Srpskohrvatski / Српскохрватски
- Shqip
- Српски / Srpski
- Svenska
- Türkçe